cyanic-selkie/wikianc huggingface dataset:
GNU Compiler Collection
GNU C Compiler
GCC var opprinnelig navnet på GNU C kompilatoren. Det er en fri C kompilator, med åpen kildekode, for UNIX og Unix-liknende systemer.
Lofothest
Det finnes mange bilder av hester fra dette området som ser ut som de andre små hestene fra Norge, tatt i samme tidsrom, så det er stor sannsynlighet for at alle disse er etterkommere av de samme hestene som har levd i Norge siden mer eller mindre jernalderen. Siden hestene i Lofoten bodde mest ute i hardt klima, er det naturlig at de ble litt mindre enn de andre hestene i Nord, og at de hadde lengre vinterpels. Mye kan også tyde på at de har blitt krysset med raser fra sør i Europa, som følge av import eller plyndring i vikingtiden, men dette gjelder forsåvidt ikke bare Lofoten, og antagelig ikke bare en enkelt hesterase.
Pablo Zabaleta
Internasjonalt
Da han var 14 år, ble Zabaleta tatt ut til Argentinas U15-lag av Hugo Tocalli. Han tok senere del i mange ungdomsturneringer, bl.a FIFA U-20 VM i 2003 og 2005. Han spilte over 75 ganger på ungdomslandslagene, og fra og med 2005 representerte han Argentinas A-landslag. Han spilte samtlige kamper i Beijing-OL i 2008 som høyreback, en turnering Argentina vant etter å ha slått Nigeria i finalen.
Muskelstimulator
TENS
Denne behandlingen brukes oftest for smertelindring. Ved å bruke relativt svake elektriske impulser kan det oppnås en god smertestillende effekt. Ved en økning i frekvens og spenning vil musklene i nærheten trekke seg sammen. Det er flere standardpunkter for plassering av elektrodene for smertestillende effekt. Noen av disse korresponderer med akupunkturpunkter.
Dronningen (kjørebro)
Dronningen (1-1) er en kjørebro i Oslo på Bygdøy i Bydel Frogner. Kjørebroen går fra Huk aveny til Dronningskjæret, der Dronningen selskapslokaler ligger. Kjørebroen fikk sitt navn i 1985. Navnet kommer antagelig fra begrepet drått, «drain» ved fiske.
Vulkan
Konvergente plategrenser
Subduksjonssoner er steder der to plater, vanligvis en havplate og en kontinentalplate, kolliderer. I dette tilfellet forsvinner havplaten under kontinentalplaten og danner en dyp havgrøft like utenfor kysten. Skorpen vil da smelte på grunn av varmen fra mantelen og bli til magma. Dette kommer av at vanninnholdet fører til lavere smeltepunkt. Magmaen som dannes her er ofte veldig viskøs (tyktflytende) på grunn av det store innholdet av silikater og kommer sjelden til overflaten, men kjøles ned i dypet. Hvis den kommer til overflaten dannes det en vulkan. Typiske eksempler på denne typen vulkaner er Etna og vulkanene i Ildringen i Stillehavet.
Vulkantyper
Den vanligste oppfatningen av en vulkan er et kjegleformet fjell som spyr ut lava og giftige gasser fra et krater på toppen. Kjeglevulkaner er vulkaner med bratte skråninger, 33 graders helning eller mer. De blir maks 300 meter høye og er den minste av de tre vulkantypene. De andre typene er skjoldvulkan og sammensatt vulkan.
Vulkansk aktivitet
Utdødde vulkaner er de som forskerne ikke regner med vil få utbrudd igjen. Om en vulkan virkelig er utdødd eller ikke er ofte vanskelig å avgjøre. Siden kalderaen til «supervulkaner» kan ha en utbruddssyklus på millioner av år kan en kaldera som ikke har hatt utbrudd på titusenvis av år regnes som sovende og ikke utdødd. Yellowstone Caldera i Yellowstone nasjonalpark er minst to millioner år gammel, men har ikke hatt kraftige utbrudd på rundt 640,000 år, selv om det har vært noe aktivitet i nyere tid. Det har vært hydrotermale utbrudd for mindre enn 10,000 år siden og lavastrømmer for om lag 70,000 år siden. På grunn av dette regnes ikke Yellowstone Caldera som utdødd. Faktisk produserer kalderaen ofte jordskjelv, har et særs aktivt geotermisk system og fører til at jordoverflaten hever seg.
Vulkaner på andre himmellegemer
Jupiters måne Io er det mest vulkansk aktive legemet i solsystemet på grunn av tidevannskreftene fra Jupiter. Den er dekket med vulkaner som spyr ut svovel, svoveldioksid og silikatsteiner og som følge av dette endrer Io overflate konstant. Lavaen her er den varmaste man kjenner til i hele solsystemet med temperaturer over 1500 °C. I februar 2001 oppstod det største vulkanske utbruddet i solsystemet på Io. Europa, den minste av de fire store Jupitermånene ser også ut til å ha et aktivt vulkansystem, bortsett fra at vulkanaktiviteten bare består av vann, som fryser til is på den iskalde overflaten. Denne prosessen kalles kryovulkanisme og er tilsynelatende mest vanlig på de ytre planetene i solsystemet.
I 1989 observerte romsonden Voyager 2 kryovulkaner (isvulkaner) på Triton, en av Neptuns måner og i 2005 fotograferte sonden Cassini-Huygens utbrudd av ispartikler fra Enceladus, en av Saturns måner. Utslippet bestod av vann, flytende nitrogen, støv og metansammensetninger. Cassini-Huygens fant også bevis for en kryovulkan som slapp ut metan på Saturnmånen Titan, og man mener at dette er en av de viktigaste kildene for at det fins metan i atmosfæren til månen. Det fins også en teori om at det er kryovulkanisme på Kuiperbeltelegemet Quaoar.
Slaget ved Værebro
Harald Kesja lemlestet alle tyskere han kom over og overtalte kongen til å straffe borgerne i Roskilde av tysk avstamming, med lemlestelse som å skjære av deres neser, en meget ydmykende og grusom straff. Men denne fremferden vekket stor harme i Tyskland, der den tyske kongen Lothar hadde blitt keiser. Lothar hadde støttet tronpretendenten, som var hans vasall Knud Lavards halvbror.
Autoklav
Den norske legen Eduard Bøckmann fant på 1890-tallet opp en bordautoklav som ikke etterlot utstyret vått av dampen, det ble tørt igjen.
Siri Moseng Reiersen
Siri Moseng Reiersen (født 8. desember 1989) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Arendal Skøiteklub.
Éothain
List of original characters in The Lord of the Rings film series Lista Rohirrimów
Solomon Burke
Solomon Burke (født 21. mars 1940 i Philadelphia, Pennsylvania, USA, død 10. oktober 2010 på Schiphol, Haarlemmermeer, Nederland ) var en amerikansk sanger og en av pionerene innen soul- og country-musikken.
Günther Lütjens
Han ble tildelt Jernkorsets ridderkors i 1940.
Lütjens fikk skipet «Lütjens» oppkalt etter seg.
Võ Nguyên Giáp
Til tross for at han manglet formell militær utdannelse, var han en sentral kommandant i to kriger, både i første indokinesiske krig i årene 1946 til 1954, som var mot den franske kolonimakten, og Vietnamkrigen, som pågikk i perioden 1960 til 1975. Han mestret både geriljakrigføring og konvensjonell krigføring. Han utviklet Vietnams folkehær fra å være en relativt liten selvforsvarsstyrke til å bli en stor, konvensjonell hær som var verdens tredje største.
Bakgrunn
Foreldrene Vo Quang Nghiem og Nguyen Thi Kien var selveiende bønder og hadde såpass store eiendommer at de også kunne leie ut til naboene. Giáp vokste derfor opp i relativt gode kår. i ung alder sluttet han seg til den ungdomsgruppen Tân Việt Cách Mạng Đảng, en noe romantisk, revolusjonær gruppe. 16 år gammel begynte han ved Quốc Học, en franskdrevet videregående skole (lycée) i Huế, hvor han ifølge seg selv ble utvist to år senere for å ha organisert en elevstreik. Det hevdes, men benektes av ham selv, at han også gikk noen år ved den prestisjetunge lycée Albert Sarraut i Hanoi, hvor den lokale eliten ble utdannet for å tjenestegjøre for den franske kolonimakten. Han skal ha gått i samme klasse som Phạm Văn Đồng, den senere statsministeren og Bảo Đại, den siste keiseren av Nguyen-dynastiet i Vietnam. I 1933, i en alder av 22 år, begynte ved Hanoi universitet hvor han tok en bachelor i politisk økonomi og en grad i juss.
Uavhengighet i 1945
I september 1945 opprettet Ho Chi Minh et selvstendig Vietnam og gikk i forhandlinger med Frankrike om selvstendighet. Ho Chi Minh hadde regnet med støtte fra de allierte etter det samarbeidet de hadde hatt mot de japanske okkupantene. Men 23. november svarte Frankrike med å bombe havnebyen Haiphong i det nordlige Vietnam.
Etter Vietnamkrigen
Etter Vietnamkrigen fortsatte Giap som øverstkommanderende og forsvarsminister i det forente Vietnam. I juli 1976 ble av i tillegg visestatsminister. Han ble fjernet fra vervet som forsvarsminister i 1980 og fra politbyrået i 1982. Han fortsatte som medlem av kommunistpartiets sentralkomité og som visestatsminister fram til 1991, da han ble pensjonert, i en alder av 80 år.
Mads Johansen Lange
Mads Johansen Lange, med tilnavnet «Kongen av Bali» (født 18. september 1807 i Rudkøbing, død 13. mai 1856 i Kotta på Bali), var en dansk handelsmann, fredsmegler på Bali, ridder av Den nederlandske løves orden og mottaker av den danske Fortjenstmedaljen i gull.
Familie og oppvekst
Lorents Lange var medlem av Langelands borgervepning og deltok indirekte i Englandskrigene, og han hadde også i perioden 1812–1813 mellom en og fire spanske soldater innkvartert. For det siste fikk han 4 riksdaler i måneden. Det betydde imidlertid at det var opp mot 14–15 personer i familiens hus, noe som nok var en medvirkende årsak til at familien i 1816 kjøpte en ny eiendom i Østergade 12–14. Lorents Lange etablerte også en transportvirksomhet og hadde derfor i 1822 en postvogn med to hester, hvilket ikke var unormalt for kjøpmenn på den tid. Samtidig var Lorents' svoger fergemann og forvalter av fergedriften, og dette må ha vært en fordel for Lorents. Lorents døde i 1828, og Maren giftet seg igjen med avlsbruker Mads Hansen.
Brothers in Arms
Brothers in Arms er det femte studioalbumet fra den britiske rockegruppen Dire Straits. Albumet ble gitt ut i mai 1985 og har solgt over 29 millioner eksemplarer over hele verden. Albumet kom i 2003 på 351.-plass i musikkmagasinet Rolling Stones liste over «Tidenes 500 beste album».
Mads Johansen Lange
Fredsmegler
Nederlendernes nederlag ovenfor balineserne ga gjenlyd i Nederlandsk østindia, og den nederlandske regjeringen var tvunget til å hevde sin overlegenhet, så ikke andre deler av området gjorde opprør. En dobbelt så stor krigsstyrke ble sendt av sted året etter og hæren brakte denne gang med 200 kulier til transport av forsyninger og sårede. 1. april 1849 nådde flåten kysten utenfor Boeleleng, og den 4. april reiste general Andreas Victor Michiels sitt hovedkvarter i det forlatte palasset i Singaradja.
Lange hadde enda i visse tilfeller betalt skadene fra egen lomme, spesielt stridighetene mellom rajah Kassiman og nederlenderne. Møtet fant sted 10.–15. juli 1849. Overhodet for alle Balis rajaher, rajah Dewa Agong, var syk og sendte i stedet sin sønn rajah Gede Putera fra Klungkung. I tillegg deltok rajahene fra Badung,, og , som alle var rajaher av sydbalinesiske riker. Begge sider så møtet som en seier. Nederlenderne kunne forlate Bali som seierherrer, og balineserne ble endelig kvitt nederlenderne og forble uavhengige resten av det 19. århundre.
Lille Tøyen Fotballklubb
Mikroserien
Klubben arrangerer seriespill med 10 runder for de aller yngste spillerne (fem- og seksåringer), hvor lag fra klubber over store deler av Oslo er representert. Kampene spilles fra mai-september på grusbanen i Lille Tøyen Hageby og på kunstgressbanen på Hasle skole.
Ariyalur (distrikt)
Taluker
I Tamil Nadu er taluk det tredje administrative nivået, under staten og distriktene. Ariyalur distrikt har 3 taluker.
Trogonophidae
De er utbredt i de tørre strøkene i Nord-Afrika, på Afrikas horn, Sokotra og i Midtøsten, og er spesialister på å grave i sand. Hodet er spadeformet, og de underjordiske gangene blir gravd med roterende og bølgende bevegelser. Kroppen er ofte lys med mørke flekker.
Schopenhauer
Schopenhauer er etternavnet til blant andre:
Brunello di Montalcino
Brunello di Montalcino er en italiensk rødvin fra Montalcino i provinsen Siena i Toscana. Druen Brunello er en lokal variant av Sangiovese. Brunello di Montalcino er en av de høyest vurderte viner fra Italia. Montalcino drar nytte av Toscanakystens varme og tørre klima. Vinene er ofte godt konsentrerte og egner seg som regel for lagring. Alle brunello-viner må lagres i fire år. Etter fem år kalles de reservaer. Viner som sjelden nytes det første tiåret etter de er kommet på flasken, Den mindre konsentrerte og lettere Rosso di Montalcino kan slippes etter kun ett år. Prisnivået er ganske høyt i Norge. Vinmonopolet har 152 ulike viner fra Brunello di Montalcino fra kr 300 til kr 6499.
Henry Norreys
Familie
Uansett hvilken kilde som er korrekt, er alle kilder enige om at Henrys bestefar, Sir William Norreys, hadde deltatt i slaget ved Stoke Field i 1487 ved avslutningen av rosekrigene.
Sambu
Variasjoner innen organismene
De første blomsterplantene hadde tvekjønnede blomster, men enkjønnede blomster er utviklet mange ganger i ulike grupper. Enkjønnede blomster har bare pollenblad, eller bare fruktblad, ikke begge deler. En plante som er sambu har enkjønnede blomster, men kan likevel befrukte seg selv, siden det finnes hannlige og hunnlige blomster på samme plante. Planter med enkjønnede blomster går under betegnelsen dikline planter, enten de er sambu eller særbu.
Jimmy Buffett
Bakgrunn
Jimmy Buffett er sønn av James Delaney Buffett Jr. og kona Mary Loraine (kalt «Peets»). Han ble født den 25. desember i 1946 ved Jackson County Memorial Hospital, nær Pascagoula i staten Mississippi. En stund senere flyttet familien til Mobile i Alabama, der faren fikk jobb ved Alabama Dry Docks and Shipyard. Bestefaren var kaptein ombord på en båt, så tilknytningen til sjøen har alltid vært betydningsfull for Jimmy Buffett. Dette kommer også sterkt til uttrykk i Buffetts låter, for eksempel «Son of a Son of a Sailor» og «The Captain and the Kid».
Musikeren
Jimmy Buffett startet sin musikalske karriere i Nashville, Tennessee, på slutten av 1960-tallet. Hans første album kom ut i 1970 og var et såkalt folkrock album. Buffetts musikk befinner seg i musikksjangerne for country, pop, soft rock, beach musikk (også kjent som Carolina beach musikk), tropisk rock og såkalt gulf & western. Den siste sjangeren ble skapt av Buffett selv og er sterkt påvirket av countrymusikk fra kysten rundt Mexicogolfen. Eksempler på andre musikere som gjør gulf & wstern er for eksempel Kenny Chesney og Greg «Fingers» Taylor.
Nilgiris (distrikt)
Nilgiris (tamilsk: காஞ்சிபுரம் மாவட்டம் ) er et distrikt i den indiske delstaten Tamil Nadu. Distriktets hovedstad er Udagamandalam.
Global triade
Tetrahedron
Ohmaes innfallsvinkel er hvordan et flernasjonalt selskap bør gå fram for å lykkes i en verdensøkonomi strukturert rundt en global triade. I den forbindelse er han rask med å legge til at den globale triaden egentlig er «firehodet» på den måten at hvert høyteknologiske flernasjonale selskap primært deltar i hver av de tre triaderegionene pluss en region av utviklingsland. Japan utnytter billig arbeidskraft i Asia, europeerne utnytter sin historiske kontakt med Afrika og Midtøsten, mens USA selger sine varer i Latin-Amerika. Denne utvidede modellen av triaden kaller Ohmae en tetrahedron (pyramide). Han henviser til data som viser at hver av triaderegionene handler mest med de to andre triadeøkonomiene mens den aktuelle periferiregionen kommer på tredjeplass.
Marcos Serrano
Marcos Antonio Serrano Rodríguez (født 9. august 1972 i Pontevedra) er en spansk tidligere profesjonell syklist.
Fernando del Paso
Fernando del Paso (født 1. april 1935 i Mexico by, død 14. november 2018) var en meksikansk romanforfatter, essayist og poet.
Arnold
Arnoldus er en latinsk form av navnet, og Arild er en dansk form som er kjent fra 1300-tallet. Arent og Arnt er lavtyske og nederlandske former av navnet.
Ruhollah Khomeini
I 1964 ble han tvunget i eksil fra Iran for sin konstante kritikk av regjeringen til sjah Muhammed Reza Pahlavi. Han ble innledningsvis sendt til Tyrkia, før han senere fikk flytte til Irak, hvor han ble til han ble tvunget til å forlate landet i 1978 til Neauphle-le-Château i Frankrike. Ifølge Alexandre de Marenches (da leder for den franske etterretningstjenesten), foreslo Frankrike for sjahen at de kunne «sørge for at Khomeini ble utsatt for en dødelig ulykke.» Sjahen avslo attentattilbudet, og begrunnet dette med at noe slikt ville gjøre ham til martyr.
Fylkesvei 3464
Fylkesvei 3464 går mellom Bergendal og Nybrygga ved Gjeving i Tvedestrand kommune.
Ruhollah Khomeini
Tilbake i Iran
Etterfølgende valg ble holdt for å godkjenne den nylig skrevne grunnloven. Sammen med posisjonen til øverste leder krever grunnloven også at en president skulle velges hvert fjerde år, men bare kandidater indirekte godkjent av vokterrådet kan stille til valg. Khomeini ble selv øverste leder for livet, som «leder av revolusjonen». 4. februar 1980 ble Abolhassan Bani-Sadr valgt til den første president i Iran.
Lydrike
På 1900-tallet var Østerrike-Ungarn i praksis et lydrike under Tyskland fra 1916, mens Frankrikes Vichy-regime er et spesielt kjent lydrike under andre verdenskrig, samt Slovakia, Böhmen-Mähren og Kroatia, alle under Tyskland. Vest-Sahara er et moderne lydrike i dagens samfunn med administrasjon fra Marokko.
Gaissene
Gaissene (fra nordsamisk: gáissá – «høy og spiss fjelltopp») er et fjellområde i Finnmark som skiller Finnmarksvidda fra Laksefjorden og Porsangen og strekker seg fra Stabbursdalen i vest til Laksefjordvidda i øst. De høyeste toppene i Gaissene er Čohkarášša (1 139 moh), Bieggavákgáisá (1 120 moh), Ruitogáisá (1 070 moh) og Rásttigáisá (1 066 moh)
Gaissene utgjør sørfronten av et gammelt skyvedekke, rester av enorme havbunnsplater som ble skjøvet inn over land for 4 – 600 millioner år siden, og går opp i høyder på over 1000 meter. Fjellene hører geologisk til de yngre bergarter som ikke har latt seg slipe ned av ismassenes og klimaets herjinger. Gaissene forvitrer seint og skaper ikke særlig næringsrik jord. Dette er karrige områder med svært beskjeden vegetasjon. Planteveksten er svært sparsom og store arealer gir et grått og nakent inntrykk.
Evince
Evince har vært inkludert i GNOME siden versjon 2.12, sluppet 7. september 2005. Det har blitt skrevet hovedsakelig i C, med en liten del (koden som samhandler med poppler) i C++..
Den er sluppet under GNU General Public License. Evince er fri programvare.
Historie
Evince begynte som en omskrivning av GPdf, som folk flest mente begynte å blir vanskelig å vedlikeholde. I løpet av kort tid overgikk Evince funksjonaliteten til GPdf. GPdf blir ikke lenger videreutviklet.
Støttede dokumentformater
Evince støtter mange forskjellige enkelside og flerside dokumentformater. Her er en liste over formatene som foreløpig er støttet:
Salvia divinorum
Stengelen er firkantet, og bladene blir rundt 10 til 15 cm lange. I sitt naturlige habitat blir den 1,2 til 2 meter høy, før den knekker under sin egen vekt.
Vassvika
Vassvika er ei vik på østsiden av Gullesfjorden i Kvæfjord kommune. Vika er omgitt av fjellene Vassvikklubben i nord, den 755 meter høye Husbytinden i sør og Vassvikegga i øst. Den cirka 500 meter lange Vassvikelva som kommer fra Vassvikvatnet har sitt utløp i vika.
Napp
Napp er et lite fiskevær i Flakstad kommune i Lofoten som ligger ca. 10 kilometer vest for Leknes. Det har i perioder vært regnet som et eget tettsted.
Draumkvedet
Innhold
I drømme, mens legemet er nedsenket i dyp søvn («stærkan svevnen»), foretar hovedpersonen, eller rettere, hans visjonære sjel, en ferd til det hinsidige. Dette skjer i den mørkeste årstida ved jule- og nyttårsleite, da man fra gammelt av har ment at grensene mellom denne verden og det overnaturlige/transcendentale er mer flytende enn ellers i året. Oppvåkningsdagen 6. januar kalles foruten «trettendagen», også «Hellig tre kongers dag», den «gamle julaften» og «epifaniedagen» (åpenbaringsdagen). Etter å ha «vakna» denne dagen har visjonæren det travelt med å sale hesten og ri til kirke. Han setter seg eller står i kirkedøra, eller tar plass i svalgangen. De ulike nedtegnelsene gir litt varierende opplysninger. Men alle viktige nedtegnelser har en mer eller mindre utførlig gjengivelse av hva visjonæren har skuet i drømme.
Han har gått over Gjallarbrua, som skiller vår verden fra dødsriket, har slitt seg gjennom tornekratt, over blautmyrer, sett mot helvete og fått en gløtt av himmerike. Underveis har jomfru Maria Gu'mor (Guds mor?) gitt ham beskjed om å reise til «Brokksvalin», for der skal «domen stande». Han har vært vitne til syndige sjeler som bøter for sine synder i den verden de er født inn i (se ovenfor om «fø'esheimen»). Og han har fått oppleve det dramatiske møtet mellom Jesus og erkeengelen Mikael utstyrt med lur (domsbasun) og vekt (rettferdighetssymbol) på den ene siden og «Grutte Gråskjeggje», det vil si djevelen, på den andre. Slik konkluderer Ramskeid-varianten:
Navnet på visjonæren
I alle varianter heter visjonæren Olav/Olaf, men etternavnet varierer: Olaf Åknesonen (Ramskeid), Olaf Håkinson eller Åkneson (Lillegård), Olav Åknesi (i Anne Skålens mangslungne variant). (Jf. Ådel Gjøstein Bloms utgave av legendeviser fra 1982. Se nedenfor.)
Ulike versjoner og restitusjoner
Det finnes mange nedskrevne tekster fra folketradisjonen som sies å være Draumkvedet, men de aller fleste består bare av noen få gamlestev. I varianten etter Maren Ramskeid forekommer det imidlertid ingen typiske gamlestev.
Moltke Moe låner nok også fra Ramskeid, men fraviker komposisjonen radikalt, bl.a. ved å sette avsnittet om «sælstrofene» (saligprisningene) inn mot slutten. Sælstrofene kommer like etter Gjallarbruavsnittet hos Ramskeid. Moe hadde dessuten en teori om at domsscenen ikke kunne være den endelige dommen, men en «førebelsdom», dvs. den foreløpige dom, og satte inn domsscenen foran botsstrofene. Teorien om «førebelsdomen» har imidlertid møtt motbør. Moe la dertil stor vekt på en antatt direkte sammenheng med Tundals visjon og Draumkvedet, noe som også virket inn på hans restitusjon.
134 (tall)
134 er CXXXIV i romertall.
Livia
Hustru av Augustus
Livia fikk retten til sacrosanctitas, «ukrenkelighet», modellert på privilegiene til en tribun hvor hensiken var å beskytte folkets representant fra angrep. Hva i praksis Livia skulle beskyttes mot er ikke klart, men det var en nyskapning at det uttrykkelig var basert på retten til en mannlig mydnighetsperson. Det plasserte henne i et rampelys mer enn noen annen romersk kvinne tidligere. Et dikt rettet til henne ved hennes sønn Drusus’ død i 9 f.Kr. kalte henne Romana princeps, kvinnelig «førsteborger av Roma», og henviste til viktigheten av keiserens hustru innenfor det kommende keiserlige dynasti.
Etter Augustus’ død
Hennes Villa ad Gallinas Albas nord for Roma er under arkeologisk utforskning; dens berømte freskoer av imaginær hage kan bli sett i Nasjonalmuseet i Roma. En av de mest kjente statuene av Augustus, den to meter høye «Augustus av Prima Porta» i hvit marmor, kom fra Livias villa.
Livias personlighet
Antikkens kilder generelt framstilt Livia som en stolt og opphøyd kvinne, trofast til sin eneveldige ektemann som hun var en verdig hustru av, alltid balansert og ærverdig. Med fullendt dyktighet spilte hun sine roller som ektefelle, mor, og enke. Dio Cassius har nedtegnet to av hennes ytringer: «En gang, da noen nakne menn møtte henne og ble sendt for henrettelse for det, reddet hun deres liv ved å si at for en kysk kvinne er slike menn på ingen måte mer forskjellig enn statuer. Da noe spurte henne hvordan hun hadde fått en slik befalende innflytelse over Augustus, svarte hun at det var å være absolutt ærbar selv, med glede gjøre det som behaget ham, ikke blande seg inn i noen av hans affærer, og i særdeleshet lot som hun verken hørte eller merket seg hans fremste lidenskap.»
I antikk litteratur
Den mørke framstillingen av Livia har sin opprinnelse hos Tacitus, og som ble effektivt videreformidlet hos Robert Graves, og videre til det moderne bildet av den ondskapsfulle og intrigefylte kvinne som myrdet den ene etter den andre som sto i veien for hennes ambisjoner, og til sist også sin egen ektemann. Tacitus selv er vagt antydende og insinuerende ved å si «Noen mistenkte hans hustru for skittent spill.» Moderne historikere tviler på det ondskapsfull portrettet ved å spørre om hvilken innflytelse romerske kvinner hadde i det kulturelle livet i det tidlige keiserlige palasset. Antikkens forfattere var selv utelukket fra de lukkede rom hvor beslutningene ble tatt, og bevisene er således, i historikeren Mary Beards ord, «ambivalente, vanskelig å få tak i, og bortimot umulig å tolke.» At hun selv hadde fordeler av bestemte dødsfall er i seg selv ikke et bevis for at hun sto bak. Anklagene om giftmord er i seg selv en slu anklage mot kvinner fra Livia via Lucrezia Borgia til den fiktive Harriet Vane i Dorothy L. Sayers’ romaner, som en pervertering av kvinners rolle som ansvarlig for matlagingen og husholdningen. Antony A. Barretts biografi fra 2002, First Lady of Imperial Rome, er et moderne forsøk på å studere de historiske kildene og balansere framstillingen.
I moderne litteratur
BBCs dramatisering var ikke det første forsøk på Graves’ romaner. Det var et berømt, men oppgitt forsøk i 1937 med Charles Laughton som Claudius og Flora Robson som Livia. Levningene av filmatiseringen ble benyttet i BBCs dokumentarfilm The Epic That Never Was i 1965. Et mindre kjent forsøk var John Mortimers teaterversjon som gikk noen måneder i West End i 1972 til den ble tatt av plakaten grunnet dårlige omtaler.
Livia spiller en viktig rolle i David Wisharts to krimromaner om Marcus Corvinus, Ovid (1995) og Germanicus (1997). Hun er omtalt posthumt i Sejanus (1998).
Diana, prinsesse av Wales
Oppvekst
Ett år senere giftet faren seg med Raine, grevinne av Dartmouth, den eneste datteren av forfatteren Barbara Cartland, som var en av Dianas favorittforfattere. I denne perioden hadde Diana reist rundt om i landet, og bodde vekselvis hos far og mor. Faren bodde nå i Spencer-familiens hovedsete i Northamptonshire, mens moren hadde flyttet til et sted nordvest for Glasgow i Skottland. I likhet med sine søsken kom heller ikke Diana overens med farens nye ektefelle.
Kongelig slektsbakgrunn
Diana ble født inn i en aristokratisk familie, med røtter fra det kongelige huset Stuart. På morssiden hadde Diana irsk, skotsk og engelsk slekt. Hennes oldemor var den kjente New York-arvingen Frances Ellen Work.
Spencer-familien hadde vært nært tilknyttet den britiske kongefamilien i århundrer. Dianas mormors mor, Ruth Burke Roche, var en gammel venn og hoffdame til Elizabeth Bowes-Lyon.
Separasjon og skilsmisse
Noen dager før skilsmissen var endelig, utstedte dronning Elizabeth et kongelig brev som inneholdt generelle regler som omhandlet titlene til personer som giftet seg inn i kongefamilien etter skilsmisse. I samsvar med disse reglene, siden hun ikke lenger var gift med prins Charles, og hennes inngiftede kongelige forhold hadde opphørt, mistet Diana tittelen Hennes Kongelige Høyhet og ble heller titulert som eks-konen til en adelsmann; som Diana, fyrstinne av Wales.
Buckingham Palace kunngjorde at Diana fortsatt var et offisielt medlem av kongefamilien, siden hun var mor til nummer to og tre i tronefølgen. Dette ble senere bekreftet av visekronfogden ved det britiske hoffet, baronesse Butler-Sloss, som etter en forhøring den 8. januar 2007 uttalte at: «Jeg er fornøyd med at Diana, fyrstinne av Wales, etter hennes død skal fortsette å bli betraktet som et medlem av det britiske hoffet»." Dette ser ut til å ha blitt bekreftet av lagmannsrettens juridiske gjennomgåelse av Al Fayed & Ors v Butler-Sloss. I denne rapporten aksepterte tre høyesterettsdommere at «navnet ‘Kronfogd for det britiske hoffet’ ga inntrykket av partiskhet i konteksten av undersøkelser gjeldende døden av to mennesker, hvor én av dem var medlem av den britiske kongefamilien og den andre var ikke.»
Etter skilsmissen dro Diana tilbake til sin leilighet i Kensington Palace, som ble hennes hjem frem til hennes død. Hun redekorerte alt, og ga også sine lojale ansatte en lønnsøkning.
Aids og landminer
I april 1987 var Diana en av de mest høyprofilerte kjendisene til å bli fotografert av en hiv-smittet person i organisasjonen 'chain of hope'.
Død
Nye kontroverser kom frem rundt disse bildene da det ble avslørt at den britiske TV-kanalen Channel 4 planla å vise dem i en dokumentar som skulle sendes i juni 2007.
Grav
På den sørlige delen av Den Runde Oval ligger «Sommerhuset», tidligere i hagene til Admiralty House, London, som nå brukes til minne av Diana. En antikk blomsterhage ligger like ved, og inneholder trær plantet av prins William og prins Harry, andre medlemmer av familien, og Diana selv.
Baldor
I J.R.R. Tolkiens fiktive verden Midgard var Baldor en mann av Rohan. Han var sønn og arving av Brego, den andre konge av Rohan. Ved festen for å feire at byggingen av den gyllne hallen Meduseld, ga han en ed om at han skulle gå de dødes stier. Han forsøkte dette, men ble aldri sett igjen. Hans levninger blir funnet av Aragorn, da han under krigen om ringen.
Etterstad
Etterstad gård
Tunet på Etterstad gård (gnr. 136) lå like nedenfor nåværende Helsfyr buss- og T-banestasjon. Gårdstunet strakte seg fra Etterstadsletta 29 B til 37 A og derfra utover mot dagens Riksvei 190. Tunet er inntegnet på et kart fra 1901, men er helt utradert på et flyfoto fra 1937. Antakelig ble det fjernet i forbindelse med anleggelsen av trikkelinjen Østensjøbanen som ble etablert i 1926. Den opprinnelige traséen gikk tvers over gårdstunet, men den er senere lagt om. Gården er nevnt helt siden middelalderen i en fortegnelse fra 1396 over biskopens jordegods. Gården forble i Oslo-biskopens eie også etter reformasjonen, men ble i 1795 overdratt til Christiania som ekserserplass mot at bykassen betalte en årlig avgift til biskopen. Bakgrunnen for dette var at byen som garnisonsby var forpliktet til å skaffe og betale for innkvartering og ekserserplass.
Ron Jones
Jones ble først ansatt i BBC som studioleder for lokalradio. Han ble deretter assisterende scenemester i TV. Etter en periode som forsker og regissør på Blue Peter, jobbet han som produksjonsleder på blant annet seriene Bergerac og Secret Army.
U20-VM i fotball for menn 2009
U20-VM i fotball for menn 2009 ble arrangert i Egypt fra 24. september til 16. oktober 2009, i byene Kairo, Alexandria, Port Said, Suez og Ismailia.
Johann Christoph Kühnau
Liv og virke
Han gav ut koralboka Vierstimmige alte und neue Choralgesänge (1786) og en samling koralpreludier for klaviaturinstrument, og skrev flere oratorier og mange kantater.
Venn-diagram
Eksempler
Mennesker og pingviner ville befunnet seg i den oransje sirkelen, i det området som ikke overlapper med den blå sirkelen. Mygg har seks bein og flyr, så punktet for mygg ville være i den delen av den blå sirkelen som ikke overlapper med den oransje. Ting som ikke har to bein og ikke kan fly (for eksempel hvaler og klapperslanger) ville alle sammen blitt representert av punkter utenfor begge sirkler. Teknisk sett kan venndiagrammet tolkes som «forbindelsene mellom mengde A og mengde B som kan ha noen (men ikke alle) elementer felles».
Karl III Johan
Bernadotte ble i 1810 valgt av Sveriges riksdag som svensk tronfølger, og under navnet Karl Johan tok han raskt over som reelt statsoverhode, da den regjerende kongen Karl XIIIs helse var dårlig. Karl Johan var valgt i håp om at han kunne styrke forbindelsene med Frankrike og gjenerobre Finland, som var avstått til Russland i 1809. Han la om den svenske utenrikspolitikken og ledet Sverige inn i allianse med Russland og Storbritannia mot Frankrike. Som belønning for å gå imot Napoléon Bonaparte fikk Sverige løfte om å få Norge som kompensasjon for tapet av Finland. I 1813 ledet Karl Johan koalisjonens nordarmé i den sjette koalisjonskrigen. Etter seier mot franske styrker i slaget ved Leipzig tvang han Danmark til å avstå Norge ved Kielfreden. Til tross for sin stilling som svensk tronarving arbeidet Karl Johan for og håpet på en rolle i Frankrike etter Napoléon Bonaparte, noe hverken det franske folk eller koalisjonspartnerne ønsket. Etter invasjon i Norge sensommeren 1814 inngikk partene våpenstillstand. I Mossekonvensjonen anerkjente Karl Johan den norske 17. mai-grunnloven, mens kong Christian Frederik godtok å abdisere og la landet gå inn i en personalunion med Sverige.
Venn-diagram
Opprinnelse
Et glassmalerivindu på Caius College på Cambridge-universitet er til minne om oppfinnelsen hans.
Karl III Johan
Offiserstiden
Dette var den første av en rekke situasjoner hvor Bernadotte klarte å hindre panikk og oppildne troppene. Han utmerket seg i kampene og steg raskt i gradene. Etter kampene ved Speyer og Mainz ble han i juli 1793 utnevnt til kaptein, og i august tre uker senere ble han av soldatene i regimentet stemt frem til graden oberstløytnant. Avansementet ble først bekreftet av krigsministeriet året etter, og den 8. februar 1794 ble han bataljonssjef. Forfremmelsen skjedde mens Bernadottes 36. regiment var på marsj fra Rhinen mot kysten av Belgia. De kjempet mot britiske styrker ved Wervik og Menen og truet med å avskjære britene fra deres base ved Oostende.
Italia
I august 1797 beordret Bonaparte Bernadotte til Paris. Den offisielle grunnen var å overlevere erobrede faner til direktoriet. Reelt var hensikten dels å smigre Bernadotte, dels å få en alt for selvstendig kommandant vekk fra sine tropper, men også å få rapporter om den politiske utviklingen. Støtte til det såkalte fructidorkuppet 4. september 1797 kan også ha vært en faktor. Bernadotte forholdt seg imidlertid avventende og støttet ikke kuppmakerne. Under sitt opphold i Paris ble Bernadotte introdusert for den politiske og sosiale eliten, blant dem Germaine de Staël, som han senere holdt tett kontakt med.
Diplomat eller provokatør?
Den 11. januar 1798 ble Bernadotte utnevnt til Frankrikes ambassadør i Wien, på den tiden det franske diplomatiets viktigste og høyest ansette post. Bernadotte anså utnevnelsen som en besynderlighet, grensende til en fornærmelse, men den bitre pille ble sukret med en høy lønn. Han fikk 144 tusen franc i årslønn og rundelig dekket reisen, med et slag ble formuen hans tredoblet. I Østerrike var bestyrtelsen over Bernadottes utnevnelse stor, og den franske utenriksminister Talleyrand mottok et protestbrev, men Bernadotte med følge var allerede ankommet Wien. Det var vanskelig å få leid et hus for ambassaden, men til sist fikk de Palais Caprara-Geymüller i Wallner Strasse 8. Den 2. mars 1798 var Bernadotte i audiens hos keiser Frans II og gjorde et godt inntrykk på det østerrikske hoffet.
Bernadotte avviste østerrikernes beklagelser og forlot byen to dager etter. Hans opphold i Wien og avreise ble ivrig kommentert, både av østerrikerne og deres allierte, spesielt britene. Den østerrikske diplomaten Franz Maria von Thugut så Bernadottes handling som en provokasjon for å innlede en ny krig. Bernadotte derimot anså Wien som en forvisning, samtidig som han var pålagt å gjennomføre en strikt iakttagelse av respekt for republikken og dens symboler. Det viktigste resultatet av Bernadottes flaggheising var kanskje den britiske ambassadørens rapport hjem. Den medførte at en britisk marinestyrke oppgav blokaden av Cádiz og seilte inn i Middelhavet, noe som i sin tur ledet til slaget på Nilen, som endte med britisk seier.
Administrasjon og politikk
I mars 1799 brøt krigen igjen ut mellom Frankrike og den andre koalisjonen ved Rhinen. Med mangel på tropper og dårlig organisering fra direktoriet gikk krigen dårlig for Bernadotte, tillike ble han syk i begynnelsen av april. Etter noen ukers rekonvalesens i Tyskland returnerte han til Paris i juni 1799 midt i de politiske intrigene rundt direktoriet. Han ble av Paul Barras tilbudt kommando over alle væpnede styrker i Paris. På tross av at han ble rådet av sine adjutanter og Joseph Bonaparte til å støtte statsomveltningen, holdt Bernadotte seg utenfor kuppet 18. juni 1799, som han hadde gjort ved kuppet 4. september 1797.
Bernadotte hadde ofte et anstrengt forhold til de andre ministrene. En gang truet han finansministeren med sabel da han fikk høre at det ikke var penger til å betale lønninger og leverandører. Samtidig var flere av kollegene imponert over hvordan han behersket detaljer, og hvordan han fikk frem forsterkninger som gjorde at en britisk-russisk landstigning i Nederlandene ble slått tilbake. På denne tiden var det stor misnøye med det franske styret under direktoriet. Bernadotte var blant de skarpeste kritikerne, med sympati for de venstreekstreme nyjakobinerne. I det pågående politiske intrigespillet ble han avsatt fra embetet den 14. september samme år gjennom et listig trekk av Sieyès, som fryktet at Bernadotte var med og planla et nytt statskupp.
Vestarméen og fristilt
Mot slutten av november 1800 blusset krigen igjen opp, og Bernadotte håpet å få en kommando. Men etter general Jean Victor Marie Moreaus seier den 3. desember 1800 i slaget ved Hohenlinden ble den andre koalisjonskrigen avsluttet med Freden i Lunéville. Blant de litterære salonger Bernadotte søkte når han var i Paris, var Juliette Récamiers. Da hennes far urettmessig ble anklaget for å spre rojalistpropaganda, bisto han ved å gå i forbønn hos Napoléon Bonaparte. I slutten av april 1801 var han endelig tilbake ved vestarméen; han håpet å lede en fransk invasjon av Storbritannia. Ryktene om det hadde også nådd London.
Bernadotte var deretter uten oppdrag på La Grange i nær et år. Bonaparte var forbitret over hva han anså som nonchalant håndtering av ambassadørposten i Washington. Da Lucien Bonaparte ble beordret i eksil, avla han Bernadotte et langt besøk før avreisen, så i april 1804 var Bernadotte fremdeles blant generalene som var kritiske til Bonaparte. I begynnelsen av mai 1804 ble imidlertid Bernadotte innkalt til Bonaparte. Han ankom med bange anelser, men Bonaparte ønsket å ha ham på sin side, noe Bernadotte gikk med på.
Guvernør i Hannover
I desember 1804 var Bernadotte i Paris for å delta ved kroningen av Napoléon som keiser. Bernadottes forsoning med Napoléon ga et rikt utbytte. I tillegg til økt lønn fikk paret Bernadotte overta huset til general Moreau i rue ďAnjou 28, etter at Moreau ble sendt i eksil. Bernadotte returnerte til Hannover i midten av februar 1805. Vinteren 1804 og våren 1805 lindret han en hungersnød ved organisering av kornimport. På forsommeren 1805 kom Désirée til sin mann i Hannover, hun likte seg der, men oppholdet ble kortvarig. I 1805 ansatte Bernadotte barndomsvennen Louis Marie de Camps som sin sekretær og fortrolige. Tiden i Hannover var en milepæl for Bernadotte, det var første gang han over lengre tid virket selvstendig for en større enhet og administrerte både militære og sivile.
Nye innsatser på slagmarken
I januar 1807 forsøkte Napoléon å lure Bennigsen i en felle, men de russiske styrkene fanget en rekke av de franske kurérene, og han trakk seg i stedet tilbake mot nordøst i retning Königsberg. Det førte til at Bernadottes I. korps var uten ordrer i en uke og derfor ikke ble satt inn i slaget ved Eylau. I ettertid ble Bernadotte klandret av Napoléon for at hans styrker ikke deltok. Under selve felttoget innså staben ved hovedkvarteret at Bernadotte ikke kunne lastes; feilen lå hos Berthier, som var uforsiktig med utsendelse av ordrer. Et par uker etter Eylau skrev Napoléon til Bernadotte og omtalte respektfullt hans omtanke for I. korps, og senere på vinteren ble Bernadotte meddelt at hans bror i Pau hadde fått en pensjon og blitt tildelt æreslegionen.
Guvernør i Hamburg
I februar 1809 ble Bernadotte igjen syk. Han spyttet blod, og Désirée fikk etterhvert overtalt ham til å holde sengen. Samtidig var det nye trusler om krig med Østerrike. Bernadotte fikk ordre om å marsjere til Hannover med general Dupas franske divisjon. Deretter skulle de rykke raskt frem til Dresden, hvor Bernadotte skulle ta kommando over den saksiske arméen. Sammen med Dupas' divisjon skulle det utgjøre IX. korps av la Grande Armée i Tyskland. Bernadotte protesterte, dels var helsen dårlig, og dels var han negativ til å ha ansvar for en tysk styrke etter misforståelsene som hadde hindret ham fire år tidligere.
Bengalrev
Bengalrev (Vulpes bengalensis) er også kjent som indiarev og er en art i slekten av ekte rever, som er små rovpattedyr i hundefamilien.
Karl III Johan
Et overraskende valg
Selv enkedronning Sofia Magdalena, mor til den avsatte kong Gustav IV Adolf, omtalte den nye kronprinsen som «et lykkelig valg, en prins som er imøtekommende på alle sett». Désirée og Oscar forlot Paris i slutten av november og ankom Stockholm først den 6. januar 1811. For Désirée var byen og slottet en skuffelse, og den var gjensidig. I sin dagbok skrev dronning Hedvig Charlotta følgende: «Prinsessen er liten, ser ikke bra ut, og har ingen figur... Hennes sjenerthet gjør henne brysk... Et bortskjemt barn, men snill, vennlig og medfølende.»
I juni reiste Désirée til kurstedet Plombières-les-Bains, og planen var å returnere til Stockholm så snart helsen var bedre. Det tok imidlertid tolv år før hun igjen var tilbake i Sverige. Fra kuroppholdet reiste hun først til La Grange, deretter til huset i rue ďAjou 28 i Paris.
1812-års politikk
Sentralt i hva som senere ble kjent som «1812-års politikk» var Karl Johans oppfatning at Sverige for å beskytte sine «naturlige grenser» på alle sider burde søke union med Norge. Deretter skulle Sverige-Norge unngå å dras inn i europeiske konflikter. Kronprins Karl Johan måtte snart tre inn som regent da Karl XIII fikk et slag mindre enn en måned etter hans ankomst til landet. Siden han var ukjent med svenske forhold og ikke kunne språket, måtte han støtte seg på dem innen samfunnslivet som behersket fransk flytende, blant dem grev Mörner, brødrene Gustaf Löwenhielm og Carl Axel Löwenhielm, hovkansleren Gustaf af Wetterstedt, general Carl Johan Adlercreutz, general Magnus Björnstjerna og general og diplomat Kurt von Stedingk.
Fra nøytral til alliert
I begynnelsen av 1813 ble det tilnærming mellom Sverige og Preussen, som brøt alliansen med Frankrike. Og i mars inngikk Storbritannia og Sverige en formell allianse. Britene lovet Sverige subsidier på en million pund, og hjelp fra den britiske flåten for å ta Norge, mot at svenske styrker først ble overført til Pommern for innsats mot Napoléon. Danmark fikk imidlertid fremdeles støtte fra det innflytelsesrike Østerrike. Utenriksminister Metternich mislikte Karl Johan og så et svekket Danmark som uheldig for den fremtidige europeiske maktbalanse.
Under felttoget var det en interessekonflikt internt i koalisjonen mellom de andre som ønsket å gjenerobre tapte områder, og Sverige som under fremrykkingen stadig fjernet seg fra målet om å erobre Norge. Karl Johan forsøkte å spare de svenske troppene foran oppgjøret med Danmark. Under Karl Johan forsvarte nordarméen Berlin mot franske angrep. I slaget ved Großbeeren den 23. august 1813 og i slaget ved Dennewitz 6. september 1813 fikk de prøyssiske troppene den tyngste byrden. Dennewitz var det første større slaget hvor svenske styrker i stor grad bidro til seier for koalisjonen, og svenskene hadde kun få sårede.
Kielfreden
Etter traktaten i Kiel var det krav fra deler av svensk opinion om at kronprinsen skulle vende hjem. Samtidig ble Karl Johan advart av den britiske utenriksminister Castlereagh mot å trekke svenske styrker ut av koalisjonen før Napoléon var endelig avsatt. Fra Kiel førte Karl Johan sine styrker sørover, først til Köln, hvor han utstedte en proklamasjon til det franske folk. I proklamasjonen forsøkte han å forklare sin kamp for sitt nye fedreland Sverige, men den ble kjølig mottatt. Til tross for tsarens tilsynelatende støtte var Karl Johan på sidelinjen som kandidat til å bli Napoléons etterfølger.
Adelaide de Maurienne
Dronning
Hun ble kong Ludvig VIs andre hustru da de ble gift den 3. august 1115. De fikk åtte barn sammen, den andre ble kong Ludvig VII av Frankrike. Adelaide var en av de mest politisk aktive alle franske dronninger i middelalderen. Hennes navn opptrer på 45 kongelige dokumenter fra regimet til Ludvig VI. I løpet av hennes tid som dronning ble de kongelige charter datert med både hennes regjeringsår og den til kongen. Blant de mange religiøse begunstninger hun og hennes ektefelle gjorde var å grunnlegge klosteret Ste Pierre ved Montmartre nord for Paris. Etter sigende skal hun ikke ha vært spesielt pen, men omsorgsfull og from.
Østerrikes visekanslere
Østerrikes visekansler er stedfortreder for den østerrikske forbundskansler når denne er forhindret. Dersom både forbundskansleren og visekansleren er forhindret utnevner Østerrikes president et medlem av regjeringen som stedfortredende kansler. I en koalisjonsregjering kommer visekansleren som oftest fra et annet parti enn kansleren selv. Visekansleren har som oftest også ansvar for et departement.
Karl III Johan
Kroning i Sverige og Norge
Karl III Johan ville knytte de to landene tettere sammen ved den såkalte amalgasjonspolitikken, men den norske Grunnloven var til hinder, og norske politikere, fremst blant dem Herman Wedel-Jarlsberg, var imot. Til Stortinget i 1824 kom han derfor med flere endringsforslag til Grunnloven. De ville medføre utvidet makt til kongen, som absolutt veto og oppløsningsrett. Dette ble avvist av Stortinget og medførte stridigheter. Karl Johan hadde heller ingen støtte fra datidens stormakter for en tettere union, og den russiske tsaren var spesielt negativ.
Allround-NM på skøyter 1947 for damer
Allround-NM på skøyter 1947 for damer ble avholdt 1. og 2. februar 1947 på Rjukan stadion, Rjukan. Teknisk arrangør var Rjukan Idrettslag. Norgesmester ble Randi Thorvaldsen, IF Liv.
Karl III Johan
Opposisjonen i Sverige styrkes
Opposisjonelle skribenter som Magnus Jacob Crusenstolpe og Anders Lindeberg begynte etterhvert å rette sine angrep mot kongen personlig. Det såkalte enestyret (Svensk: allenastyrandet) og den sterke innflytelsen som hans favoritt grev Magnus Brahe ble antatt å utøve (Braheväldet) ved siden av hans egentlige rådgivere, ble kritisert. Riksdagen 1834-1835 ble vanskelig for regjeringen, som led adskillige nederlag takket være opposisjonens dominans i borger- og bondestanden og i «förstärkt statsutskott».
Den 67. Golden Globe-utdelingen
Vinnere
Beste regi: James Cameron – Avatar
Beste manus: Jason Reitman og Sheldon Turner – Up in the Air
Karl III Johan
Ettermæle
Den tyskfødte Friedrich August Reissiger komponerte «Requiem for kong Carl Johan» etter Karl Johans død. Rekviemet ble fremført første gang 30. mars 1844 i den katolske menighets lokaler i Oslo.
Raya Bielenberg
Liv i Sovjetunionen
Selv om barneårene ikke hadde gitt henne vanlig skolegang eller leseferdighet, kom hun mot alle odds inn på yrkesskole i byen Dneprodzjerzjinsk, senere kalt Kamjanske. Dels var det på grunn av tilfeldigheter, dels på grunn av de mulighetene Sovjetstaten ga fattige. Som 18-åring fikk hun jobb som jerndreier ved fabrikken Modysjkin i samme byen, der hun dreide dyser til flymotorer.
Gimse Idrettslag
Idrettsgrener
Hovedaktiviteten er fotball og klubben har i tillegg en allidretts- og trimavdeling. Håndball- og skiavdelingen er i dag underlagt Melhus Idrettslag. En periode på 80-tallet hadde man også en egen alpint-avdeling, med et eget anlegg i Olastubakken nedenfor Trøndertun Folkehøgskole.
Théodred
Théodreds navn er antakelig tatt fra det Anglosaksiske ordet þeod (folk, nasjon) og ræd (rådslagning, råd).
Dermolepida
Utbredelse
Artene er utbredt i Australia, Ny-Guinea og Indonesia.
Slaget på Jællinge hede
Bakgrunnen til ribebispens svik var at alle bisper som representerte kirken i Danmark hadde sluttet seg til Nils og hans ekteskapelige sønn Magnus i tillegg til store deler av landets mektigste stormenn, ikke minst i Jylland.
Ouzel
Ouzel (tidligere kalt Lovat) er en elv i England. Den er en bielv til Great Ouse, og renner fra Chiltern Hills til Newport Pagnell, en strekning på omkring 32 km.
Aslak Bolts bibel
Historien
Da Bolt kom til Nidaros bragte han med seg sin private boksamling. Det fortelles at da han så den vakre bibelen som domkapitlet hadde i sitt eie, byttet han den til seg mot to av sine egne bøker. Bibelen er således oppkalt etter Bolts eierskap.